CELEX: 62005TA0019
Language: et
Date: 2010-05-19 00:00:00
Title: Kohtuasi T-19/05: Üldkohtu 19. mai 2010 . aasta otsus — Boliden jt versus komisjon (Konkurents — Kartellikokkulepped — Sanitaartehniliste vasktorude sektor — Otsus, milles tuvastatakse EÜ artikli 81 rikkumine — Vältav ja mitmetahuline rikkumine — Trahvid — Aegumine — Koostöö)

3.7.2010   
            
            
               ET
            
            
               Euroopa Liidu Teataja
            
            
               C 179/30
            
         Üldkohtu 19. mai 2010. aasta otsus — Boliden jt versus komisjon
   (Kohtuasi T-19/05) (1)
   
   (Konkurents - Kartellikokkulepped - Sanitaartehniliste vasktorude sektor - Otsus, milles tuvastatakse EÜ artikli 81 rikkumine - Vältav ja mitmetahuline rikkumine - Trahvid - Aegumine - Koostöö)
   2010/C 179/49
   Kohtumenetluse keel: inglise
   
      Pooled
   
   
      Hagejad: Boliden AB (Stockholm, Rootsi), Outokumpu Copper Fabrication AB, varem Boliden Fabrication AB (Västerås, Rootsi), Outokumpu Copper BCZ SA, varem Boliden Cuivre & Zinc SA (Liège, Belgia), (esindajad: advokaadid C. Wetter ja O. Rislund, hiljem advokaadid C. Wetter ja M. Johansson)
   
      Kostja: Euroopa Komisjon (esindajad: É. Gippini Fournier ja S. Noë)
   
      Ese
   
   Esiteks nõue tühistada komisjoni 3. septembri 2004. aasta otsuse K(2004) 2826 [EÜ] artikli 81 ja EMP lepingu artikli 53 kohase menetluse kohta (juhtum COMP/E-1/38.069 — Sanitaartehnilised vasktorud) artikli 1 punktid a–c osas, milles tuvastati, et hagejad osalesid rikkumises ajavahemikus 1. juulist 1995 kuni 27. augustini 1998 ning 10. detsembrist 1998 kuni 7. oktoobrini 1999, teiseks nõue vähendada selle otsusega hagejatele määratud trahvi summat ning kolmandaks komisjoni vastunõue suurendada nimetatud trahvi summat.
   
      Resolutsioon
   
   
               1.
            
            
               Jätta hagi rahuldamata.
            
         
               2.
            
            
               Jätta Euroopa Komisjoni vastuhagi rahuldamata.
            
         
               3.
            
            
               Jätta Boliden AB, Outokumpu Copper Fabrication AB ja Outokumpu Copper BCZ SA kohtukulud nende endi kanda ning mõista neilt välja 90 % komisjoni kohtukuludest.
            
         
               4.
            
            
               Jätta komisjoni kohtukuludest 10 % tema enda kanda.
            
         
      (1)  ELT C 82, 2.4.2005.